
STREPTOMYCES BIOMASS - EFFECTIVE ADDITIVE IN POULTRY NUTRITION 


Introduction. The breeding of domestic poultry is an important source to soupplement the 
human needs in animal proteins with a high biological value. Therefore, knowledge and 
guidance of the factors that influence poultry production is a guarantee of increasing these 
productions, both in terms of quantity and quality. 

Material and methods. The investigation was aimed to administer the 0.05% and 0.1% 
streptomyces biomass in the recipe of combined fodder, intended for the feeding of young 
poultry of the Argintie de Adler breed, in order to identify the effectiveness of its administra- 
tion. 

Rezults, The supplementing of streptomyces biomass in the proportion of 0.1% in the recipe 
of combined feed intended for feeding the poultry of the Argintie de Adler breed, contributed 
to a 5.1% gross weight gain and a lower specific consumption by 9.9% in chickens from the 
experimental batch, compared to those of the control batch. 

Conclusions. The assessment of the dynamic indices of growth and development in chickens 
Of the Argintie de Adler breed, as a result of supplementation of nutrition recipes with strep- 
tomyces biomass, has established a sure way to boost the productivity. 


Introducere. Creșterea păsărilor domestice reprezintă o sursă importantă de asigurare a 
omului cu proteine animale, de o înaltă valoare biologică. De aceea cunoașterea și gestiona- 
rea factorilor care influenţează producţiile de păsări, constituie o garanţie a sporirii acestor 
producţii, atât din punct de vedere cantitativ, cât și calitativ. 

Material și metode. Investigațiile au avut ca obiectiv administrarea în reţeta de nutreţ 
combinat, destinată alimentației tineretului avicol de rasa Argintie de Adler, a biomasei de 
streptomicete, în proporție de 0,05% și 0,1%, cu scopul identificării efecienţei acesteia. 
Rezultate. Suplimentarea reţetei de nutreţ combinat destinat alimentației puilor de găină, 
de rasa Argintie de Adler, cu biomasă de streptomicete, în proporţie de 0,1%, a favorizat 
obţinerea unui spor în greutate mai mare cu 5,1% şi un consum specific mai mic cu 9,9%, la 
puii din lotul experimental, comparativ cu cei din lotul martor. 

Concluzii. Urmărind dinamica indicilor de creștere și de dezvoltare a puilor de găină de rasa 
Argintie de Adler, în urma suplimentării reţetelor de nutriţie cu biomasă de streptomicete, a 
fost stabilită o tendinţă sigură de îmbunătăţire a acestora. 

INTRODUCERE 


Creşterea păsărilor are ca scop obţinerea de carne 
și de ouă într-un timp scurt și cu o eficacitate eco- 
nomică maximă. Explozia demografică, îmbogăţi- 
rea substanţială a volumului de cunoștințe privi- 
tor la alimentaţia rațională a omului, precum şi 
alte cauze de ordin social-economic, au dus la in- 
tensificarea creșterii păsărilor și la elaborarea 
tehnologiilor, care să amplifice capacități de 
producţie (1). 


Actinomicetele, inclusiv genul cel mai răspândit în 
natură Streptomyces, ies în evidenţă printre mi- 
croorganisme, datorită capacităţii lor de a forma 
multiple substanţe biologic active: antibiotice, vit- 
amine, enzime, lipide, aminoacizi, fitohormoni 
etc., care stimulează creșterea și dezvoltarea ani- 
malelor și a păsărilor de fermă. Din consideren- 
tele date, acestea sunt utilizate cu prepoderabili- 
tate în una dintre cele două ramuri de bază ale ag- 
riculturii - zootehnia (2, 3, 4, 5,6). 


Produsele de sinteză microbiană, obţinute din 
streptomicete, sunt utilizate în zootehnie sub 
formă de biomasă, care suplinesc raţia furajeră de 
bază a animalelor și a păsărilor, ceea ce duce la 
optimizarea metabolismului, fortificarea sis- 
temului imun şi la creşterea productivităţii. În 
plus, biomasa de streptomicete, pe lângă valoarea 
nutritivă, posedă şi proprietăţi antioxidante și an- 
tistres, activitate antimicrobiană şi imunomodu- 
latoare, care favorizează digestia alimentelor, ab- 
sorbţia lor în țesuturile tractului digestiv și inhibă 
dezvoltarea microflorei patogene în intestine. Bi- 
omasa obţinută pe baza streptomicetelor este sin- 
gură, inofensivă, ecologic pură și contribuie la o 
absorbţie mai eficientă a substanţelor nutritive 


biologic active din furaje, ce influenţează pozitiv 
rezistența şi productivitatea animalelor şi a 
păsărilor agricole (7, 8,9). 


Reieşind din cele menţionate anterior, investi- 
gaţiile efectuate au avut ca scop includerea în 
rețetele de nutreţ combinat, destinat alimentaţiei 
tineretului avicol, a biomasei de streptomicete, 
produsă de tulpinile Streptomyces fradiae CNMN- 
Ac-11l, prelevate din solurile Moldovei, pentru 
stabilirea influenţei acesteia asupra perfor- 
manţelor de creştere și de dezvoltare a puilor de 
găină. 


MATERIAL ȘI METODE 


Investigațiile efectuate, privind utilizarea bio- 
masei de streptomicete în alimentaţia puilor de 
găină și influenţa acesteia asupra performanţelor 
de creștere, au fost organizate în cadrul SRL „Avi- 
cola Sărătenii-Vechi', s. Sărătenii Vechi, r-nul 
Telenești, din Republica Moldova. 


Materialul biologic a fost reprezentat de puii de 
rasa Argintie de Adler, în vârstă de o zi. 


Metodele de lucru utilizate, pentru obţinerea in- 
dicatorilor planificaţi, au fost cele indicate în lite- 
ratura de specialitate. 


Cercetările au fost realizate pe parcursul a 7 
săptămâni, pe trei loturi de pui (un lot martor și 
două loturi experimentale) pe un efectiv de 150 
de pui, care au fost distribuiţi aleatoriu în trei lo- 
turi, a câte 50 de pui fiecare. 


Datele primare obţinute (tab. 1) în urma studiilor 
efectuate au fost prelucrare statistic, cu determi- 
narea criteriului de semnificaţie. 


Tabelul 1. Schema experimentului. 


Loturile Materialul biologic 
Martor tineret avicol 
de 1 zi 
Experimental | tineret avicol 
E de 1 zi 
i tineret avicol 
Experimental II pi ju 


Conţinutul energetic şi proteic al reţetelor de nu- 
trețuri combinate, administrate puilor în cadrul 
experimentului, a fost administrat în funcţie de 
vârsta acestora. Astfel, reţetele de nutreţ combi- 
nat asigură necesarul acestora cu energie și pro- 
teină, dar și alţi nutrienți, specifici vârstei (tab. 2). 
Pe parcursul investigațiilor s-a determinat: 


Cap. Caracterul alimentaţiei 
50 Nutreţ combinat (NC) 
50 NC + 0,05% biomasă de streptomicete 
50 NC + 0,1% biomasă de streptomicete 


Y greutatea corporală a tineretului de găină, 
la diferite perioade de creștere; 

Y sporul mediu zilnic al tineretului de găină 
pentru aceleași perioade; 

Y consumul specific; 

Y viabilitatea efectivului. 

Tabelul 2. Structura și valoarea nutritivă a reţetei din experiment. 


Cota de includere, % 








Specificare 
vârsta 0-21 zile vârsta 22-49 zile 

Porumb 54,1 50,5 
Grâu 11,0 18,5 

rot de soia 28,1 24,0 
Făină de peşte 3,0 3,0 
Ulei 1,0 1,0 
Premix 1,0 1,0 
Monocalciu Fosfat 1,8 2,0 
TOTAL 100 100 
EM, kcal/kg furaj 2850 2688 
PB, % 21,9 19,4 
Celuloză, %W 3,1 3,3 


În scopul stabilirii performanţelor de creştere, 
pentru puii din experiment s-au creat condiţii 
identice de întreținere (în baterii cu cuști, condi- 
ţiile de microclimat și igienice au fost asigurate 
conform normelor prevăzute pentru această cat- 
egorie, şi cât mai aproape de condiţiile de exploa- 
tare din unităţile avicole). 


REZULTATE 
Performanţele de creștere ale puilor de găină sunt 


2lzi  Bl5zile 30zile  B49zile 


caracterizate, în general, prin evoluţia greutăţii 
corporale, aceasta fiind şi obiectivul de bază al in- 
vestigaţiilor, care indică gradul de dezvoltare a 
puilor. 


În ceea ce priveşte dinamica greutăţii corporale 
s-a stabilit, că aceasta a fost mai mare în lotul ex- 
perimental Il de pui, cărora i s-a administrat bio- 
masa de streptomicete în proporţie de 0,1%, evo- 
luţia acestora fiind prezentată în Figura 1. 


Experimental | 





Experimental II 


Figura 1. Evoluţia greutăţii corporale (grame) a puilor din experiment. 


Datele prezentate anterior ne demonstrează că 
rezultatele cele mai bune, privind greutatea cor- 
porală, au fost înregistrate în lotul experimental 
II, unde acest indice a alcătuit 540,0 g. la finele 
perioadei experimentale, ceea ce este cu 5,1% mai 
mare, comparativ cu rezultatele puilor din lotul 


martor. 


Eficienţa creșterii și dezvoltării tineretului avicol, 
pe lângă greutatea corporală, o reprezintă și in 
dicele consumului specific, care, de asemenea, a 
evoluat diferit pe parcursul investigaţiilor, 
valorile acestuia fiind prezentate în Figura 2. 

Experimental 

Figura 2. Evoluţia consumului de furaje a puilor din experiment. 


Din datele prezentate anterior observăm că, con- 
sumul cumulat de furaje, pe parcursul perioadei 
de investigaţii, a fost mai mic în lotul experimen- 
tal Il, unde acest indice a constituit 1969,0 g. față 
de 2034,0 g. în lotul experimental | 


și 2014,6 g. în lotul martor. 


În baza rezultatelor obţinute în experiment au 
fost determinaţi și ceilalți indici, propuși pentru 
cercetare, iar rezultatele totalizate a investi- 
gaţiilor sunt prezentate în continuare (tab. 3). 


Tabelul 3. Rezultatele administrării biomasei de streptomicete în alimentaţia puilor de găină. 


Greutatea corporală la Sporul zilnic, Consumul % de 

Nr. A A : ip 
gr Loturile vârsta 49 zile p. specific menţine- 

g 0% g 0% kg % IS 

1 Martor 514,0+6,1 100 9,5 100 4,3 100 98 

2 Experimental 1 497,5+6,4 96,8 91 95,7 4,5 104,6 100 

Experimental II 540,0+5,8%* 105,1 10,0 105,2 3,9 90,1 100 

** B = 0,99 


Datele prezentate în tabel, ne indică faptul că, puii 
din lotul experimental II au înregistrat o creștere 
de 5,1% în greutatea corporală, comparativ cu 
puii din lotul martor. La fel și sporul mediu zilnic 
a înregistrat valori mai mari în lotul experimental 
II, cu un procent de 5,2%, faţă de puii din lotul 
martor. 


Indicele consumului specific, însă, a consemnat 
valori mai mici în lotul experimental II, fapt ce in- 
dică un consum mai eficient a furajului, fiind mai 
redus cu 9,9%, comparativ cu puii din lotul mar- 
tor. 


DISCUȚII 
Cercetările noastre evidenţiază faptul că, sistemul 


intensiv de dezvoltare a tineretului avicol rămâne 
una dintre principalele metode pentru creșterea 
acestora. Pentru a obţine rezultate bune de 
creştere și de dezvoltare a puilor de găină, 
unitățile avicole trebuie să asigure o furajare co- 
respunzătoare exigenţelor şi potenţialului gene- 
tic, al materialului biologic aflat în exploatare, 
prin utilizarea preparatelor biologic active, care 
favorizează metabolismul și respectiv, in- 
fluenţează productivitatea și bunăstarea acestora. 


Rezultatele investigaţiilor efectuate au demons- 
trat că, utilizarea în calitate de preparat furnizor 
de substanţe biologic active a biomasei de strep- 
tomicete influențează pozitiv indicii productivi la 
puii de găină. 

CONCLUZII 

1. Urmărind dinamica indicilor de creștere și de dezvoltare a puilor de găină, în urma suplimentării 


reţetelor de nutreţ, cu biomasă de streptomicete, a fost stabilită o tendinţă sigură de îmbunătăţire 
a acestora. 


Materialul biologic utilizat în cercetare nu a manifestat situații de stres pe parcursul investi- 
gaţiilor, ceea ce rezidă în adaptarea puilor la regimul experimental, concomitent cu manifestarea 
unor performanţe de creștere. 


Suplimentarea reţetei de nutreţ combinat, destinat alimentaţiei puilor de găină, cu biomasă de 
streptomicete, în proporţie de 0,1%, a favorizat obţinerea unui spor în greutate de 5,1% și a unui 
spor mediu zilnic de 5,2% la puii din lotul experimental II, comparativ cu cei din lotul martor 


Consumul de furaje la 1 kg spor în greutate, de asemenea a fost favorizat de biomasa de strepto- 
micete inclusă în furaje, care a arătat valori ce indicau 9,9% consum mai mic, în favoarea puilor 
din lotul experimental II. 

